CELEX: 31995D0084
Language: hr
Date: 1995-03-20 00:00:00
Title: 95/84/EZ: Odluka Komisije od 20. ožujka 1995. o provedbi Priloga Uredbi Vijeća (EEZ) br. 2930/86 o određivanju karakteristika ribarskih plovila

04/Sv. 7
            
            
               HR
            
            
               Službeni list Europske unije
            
            
               38
            
         31995D0084
   
               L 067/33
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 20. ožujka 1995.
   o provedbi Priloga Uredbi Vijeća (EEZ) br. 2930/86 o određivanju karakteristika ribarskih plovila
   (95/84/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2930/86 od 22. rujna 1986. o o određivanju karakteristika ribarskih plovila (1), kako je izmijenjena Uredbom (EZ) br. 3259/94 (2), a posebno njezin članak 4. i Prilog,
   budući da je primjereno uzeti u obzir okolnosti u različitim državama članicama, s obzirom na postupke i metode mjerenja tonaže njihovih flota;
   budući da se novi rokovi koje je odredilo Vijeće, kako bi se osiguralo baždarenje malih ribarskih plovila duljine manje od 24 metra, moraju koristiti kako bi se osigurala postupna i ujednačena provedba formula i aktivnosti vezanih uz baždarenje; budući da je stoga primjereno da treba odrediti godišnje privremene ciljeve kako bi se osiguralo da se navedene aktivnosti postupno ostvare;
   budući da je u međuvremenu potrebno da procjene bruto tonaže flote Zajednice budu dostupne prije roka utvrđenog za srednjoročno izvješće o provedbi višegodišnjih programa usmjeravanja za razdoblje od 1993.-1996. koje je utvrđeno odlukama Komisije (3),
   budući da je racionalizacija na razini svake države članice i usklađivanje na razini Zajednice jedinica mjerenja tonaže među uvjetima za učinkovitu provedbu višegodišnjih programa usmjeravanja za razdoblje od 1993.–1996., prema transparentnim uvjetima koji su potrebni za nadziranje usklađenosti s ciljevima;
   budući da su mjere utvrđene u ovoj Odluci u skladu s mišljenjem Upravljačkog odbora za ribarstvo i akvakulturu,
   DONIJELA JE OVU ODLUKU:
   Članak 1.
   Vrijednosti funkcija a1, a2 i a3, navedenih u Prilogu I. Uredbi (EEZ) br. 2930/86 utvrđene su u skladu s tablicama u Prilogu I. ovoj Odluci.
   Članak 2.
   Svaka država članica Komisiji prosljeđuje popis plovila prije 15. ožujka 1995., po segmentu njihovog višegodišnjeg programa usmjeravanja, zajedno s njihovim bruto tonažama (GT) izmjerenima, u slučaju plovila koja su dulja od 24 metra između okomica i koja ne poduzimaju međunarodna putovanja, i procijenjenima, u slučaju plovila koja su kraća od 24 metra između okomica.
   Članak 3.
   Skup parametara iz Londonske konvencije iz 1969. i njihova primjena na mala plovila koja su manja od 15 metara duljine preko svega za koje nisu dostupni parametri Bi i Ti, provodit će se postupno, u skladu s rasporedom utvrđenim u Prilogu 2.
   Učinkovito baždarenje plovila od 15 metara duljine preko svega do 24 metra duljine između okomica, prema odredbama Londonske konvencije, provodi se postupno u skladu s rasporedom utvrđenim u Prilogu 3.
   U tu svrhu svaka država članica može sastaviti popise plovila odabranih na temelju njihove starosti ili drugih odgovarajućih parametara, kako bi se moglo držati rasporeda.
   Članak 4.
   Popisi plovila na koje se odnose članci 2. i 3., kao i podaci o bruto tonažama koji su priloženi navedenim popisima, dostavljaju se Komisiji u skladu s člancima 3., 8. i 9. Uredbe Komisije (EZ) br. 109/94 (4). Interni broj svakog plovila dostavlja se zajedno s navedenim popisima.
   Svaku izmjenu fizičkih značajki plovila kada se takva izmjena izvršava tijekom razdoblja baždarenja i kada bi takva izmjena mogla uzrokovati promjenu GT tonaže za potrebe Londonske konvencije, dotična država mora priopćiti Komisiji, navodeći vrijednosti tonaže prije i nakon izmjene.
   Za plovila čija je duljina preko svega manja od 15 metara, navedene vrijednosti tonaže izračunavaju se pomoću formula određenih Uredbom Vijeća (EZ) br. 3259/94 i Prilogom I. ovoj Odluci. Za plovila duljine preko svega od 15 metara ili više navedene vrijednosti tonaže izračunavaju se u skladu s odredbama Londonske konvencije.
   Članak 5.
   Ova je Odluka upućena državama članicama.
   
      Sastavljeno u Bruxellesu 20. ožujka 1995.
      
         
            Za Komisiju
         
         Emma BONINO
         
            Članica Komisije
         
      
   
   
      (1)  SL L 274, 25.9.1986., str. 1.
   
      (2)  SL L 339, 29.12.1994., str. 11.
   
      (3)  SL L 401, 31.12.1992., str. 3. ff.
   
      (4)  SL L 19, 22.1.1994., str. 5.
   PRILOG I.
   VRIJEDNOSTI FUNKCIJA a1, a2 I a3
   
   
               1.
            
            
               
                  Nova plovila duljine preko svega manje od 15 metara i postojeća plovila duljine preko svega manje od 15 metara za koje su dostupni parametri Londonske konvencije
               
               a1 = 0,5194 + 0,0145 Loa ali ne uzima se manje od 0,60
               gdje je Loa ukupna duljina, kako je definirano u članku 2. Uredbe (EEZ) br. 2930/86.
            
         
               2.
            
            
               
                  Postojeća plovila duljine preko svega manje od 15 metara za koje parametri Londonske konvencije nisu dostupni
               
               a2 = 0,4974 + 0,0255 Loa ali ne uzima se manje od 0,60
               Za Španjolsku, Grčku i Italiju, koje nemaju dostupne potrebne parametre prema Konvenciji iz Osla, kako bi se procijenila bruto tonaža pomoću a2 u obrascu koji je utvrđen Uredbom Vijeća (EZ) br. 3259/94 primjenjuju se sljedeće odredbe:
               
                           —
                        
                        
                           Španjolska:
                           Parametri Konvencije iz Osla procjenjuju se na temelju nacionalnih parametara koji su trenutačno dostupni.
                        
                     
                           —
                        
                        
                           Grčka, Italija:
                           Formulu za procjenu bruto tonaže razvit će Grčka i Italija na temelju trenutačno dostupnih nacionalnih parametara.
                        
                     Španjolska, Grčka i Italija progresivno će nadomještati procjene tonaže dobivene na taj način, tonažom izračunatom pomoću funkcije a1, brzinom utvrđenom u Prilogu II. za primjenu parametara Londonske konvencije na ovu kategoriju plovila.
            
         
               3.
            
            
               
                  Postojeća plovila između 15 metara duljine preko svega i 24 metra duljine između okomica
               
               a3 = 0,3097 Bi/Ti + Loa (Y – 1900)/2767 – C ali ne uzima se manje od 0,65 ili više od 1,45
               gdje je Y godina gradnje, no ne uzima se starije od 1950., i gdje su B1 i T1 zasebno širina i dubina trupa, kako je definirano Konvencijom iz Osla. Dodatna prilagodba C ima sljedeće vrijednosti:
               
                           —
                        
                        
                           :
                        
                        
                           Belgija
                        
                        
                           :
                        
                        
                           0,35,
                        
                     
                           —
                        
                        
                           :
                        
                        
                           Njemačka
                        
                        
                           :
                        
                        
                           0,34,
                        
                     
                           —
                        
                        
                           :
                        
                        
                           Francuska (Atlantik)
                        
                        
                           :
                        
                        
                           0,19,
                        
                     
                           —
                        
                        
                           :
                        
                        
                           Nizozemska
                        
                        
                           :
                        
                        
                           0,27,
                        
                     
                           —
                        
                        
                           :
                        
                        
                           Ujedinjena Kraljevina
                        
                        
                           :
                        
                        
                           0,21,
                        
                     
                           —
                        
                        
                           :
                        
                        
                           Irska
                        
                        
                           :
                        
                        
                           0,21,
                        
                     
                           —
                        
                        
                           :
                        
                        
                           Danska
                        
                        
                           :
                        
                        
                           0,10,
                        
                     
                           —
                        
                        
                           :
                        
                        
                           Francuska (Mediteran)
                        
                        
                           :
                        
                        
                           0,46,
                        
                     
                           —
                        
                        
                           :
                        
                        
                           Grčka
                        
                        
                           :
                        
                        
                           0,63,
                        
                     
                           —
                        
                        
                           :
                        
                        
                           Portugal
                        
                        
                           :
                        
                        
                           0,46,
                        
                     
                           —
                        
                        
                           :
                        
                        
                           Španjolska
                        
                        
                           :
                        
                        
                           0,36.
                        
                     Za Španjolsku i Italiju koje nemaju dostupne parametre Konvencije iz Osla potrebne za procjenu bruto tonaže pomoću a3 u obrascu navedenom u Uredbi Vijeća (EZ) br. 3259/94, primjenjivat će se sljedeće odredbe:
               
                           —
                        
                        
                           Španjolska:
                           Parametri Konvencije iz Osla procjenjivat će se na temelju trenutačno dostupnih nacionalnih parametara koji su.
                        
                     
                           —
                        
                        
                           Italija:
                           Formulu za procjenu bruto tonaže razvit će Italija na temelju trenutačno dostupnih nacionalnih parametara.
                        
                     Procjene i formule koje razvijaju Španjolska, Grčka i Italija, opisane u stavcima 2. i 3., podliježu odobrenju Komisije te će biti dostupne za provjeru drugih država članica.
            
         
               4.
            
            
               
                  Izuzeci
               
               Bruto tonažu plovila čiji su oblik ili konstrukcijske značajke takve da primjenu navedenih formula čine nerazumnom ili neprimjenjivom (katamarani, trimarani i druga plovila novijeg dizajna), određuje nadležno tijelo dotične države članice. Kada se tonaža određuje na taj način, nadležno tijelo izvješćuje Komisiju o pojedinostima metode koja je korištena u tu svrhu. Druge države članice mogu pregledati navedeno.
            
         PRILOG II.
   
      PROGRAM ZA PRIMJENU PARAMETARA LONDONSKE KONVENCIJE NA MALA PLOVILA IZMEĐU 0 I 15 METARA DULJINE PREKO SVEGA, ZA KOJA PARAMETRI Bi I Ti NISU DOSTUPNI
   
   Broj (n) plovila koja se trebaju baždariti dostavlja se Komisiji u roku od dva mjeseca nakon donošenja postojeće Odluke.
   Primjena parametara Londonske konvencije na plovila obuhvaćena ovim Prilogom osigurava se u skladu sa sljedećom stopom:
   
               —
            
            
               do 31. prosinca 1995. najmanje 25 % od n,
            
         
               —
            
            
               do 31. prosinca 1996. najmanje 50 % od n,
            
         
               —
            
            
               do 31. prosinca 1997. najmanje 75 % od n,
            
         
               —
            
            
               do 31. prosinca 1998. 100 % od n.
            
         PRILOG III.
   
      PROGRAM ZA BAŽDARENJE PLOVILA IZMEĐU 15 METARA DULJINE PREKO SVEGA I 24 METRA DULJINE IZMEĐU OKOMICA
   
   Broj plovila koje treba baždariti (N) dostavlja se Komisiji u roku od dva mjeseca nakon prihvaćanja postojeće Odluke.
   Učinkovito baždarenje plovila obuhvaćenih ovim Prilogom osigurava se u skladu sa sljedećom stopom:
   
               —
            
            
               do 31. prosinca 1997. najmanje 33 % od N,
            
         
               —
            
            
               do 31. prosinca 1999. najmanje 55 % od N,
            
         
               —
            
            
               do 31. prosinca 2001. najmanje 77 % od N,
            
         
               —
            
            
               do 31. prosinca 2003. 100 % od N.